# Jakso 7: 1800-luku ja suomalaisen identiteetin synty

# Sanaselitykset

**käsitys** = ajatus, idea, mielikuva

**pitää (1) tärkeänä vuosisatana =** ajatella, että tämä on tärkeä vuosisata, ajanjakso

**pitää + na/nä** = olla sitä mieltä, että joku/jokin on jonkinlainen/tietynlainen

**käydä (2) valtataistelua** = sotia; taistella siitä, kuka johtaa maata ja ihmisiä

**pysyvästi** = koko ajan, jatkuvasti

**ei olla niin väliä** = ei merkitse niin paljon, ei ole niin tärkeää

**keisari** = monarkki, maan tai maiden johtaja

**valtioiden tasolla tapahtuvat asiat** = tapahtumat, jotka koskettavat valtioita, ei pelkästään yksittäisiä ihmisiä (asiat, jotka tapahtuvat valtioiden tasolla)

**valtio** = itsenäinen maa, valtakunta

**vallita (5)** = olla olemassa, voimassa

**sivistyneistö** = oppineet ihmiset, jotka olivat saaneet akateemisen koulutuksen

**lujat siteet** (side) = vahva yhteys

**emämaa** = valtio, joka hallitsee toista maata tai aluetta

**kapinamieli** = halu vastustaa jotakin, olla voimakkaasti eri mieltä

**vallanvaihto** = kun valta/hallitsija vaihtuu

**yhteydessä** = samaan aikaan, yhtä aikaa

**autonominen asema** = maa saa itse päättää useasta (sisäpoliittisesta) asiasta, vaikka onkin osa toista valtiota. Suomessa oli autonomian aika 1809–1917. Suomi sai mm. pitää vanhat lakinsa ja suomalaiset saivat pitää oman uskontonsa. Suomalaiset saivat myös oman rahan.

**mieliala** = yleinen tunne, tunnelma

**ennallaan** = samanlaisena, muuttumattomana

**sisäpoliittinen** = politiikka, joka koskee maan omia sisäisiä asioita, esimerkiksi verotus, koulutus, terveydenhuolto. Vastakohta **ulkopolitiikka:** maan suhteet muihin valtioihin.

**lienee** = on ehkä, on luultavasti

**estää (1)** = tehdä mahdottomaksi, lopettaa

**valloittaa (1) takaisin** = ottaa takaisin itselleen

**itse asiassa** = oikeastaan, varsinaisesti

**pisin** = pitkä – pidempi – pisin (superlatiivi)

**yhtäjaksoinen** = jatkuva, keskeytymätön

**rauhan kausi** = aika, jolloin ei sodita

**siihen astinen** = siihen hetkeen mennessä tapahtuneessa ajassa, ennen tätä kyseistä hetkeä tapahtuneet asiat

**kehitys** = asioiden muuttuminen ajan myötä. Yleensä kehitys on positiivista.

**yhteiskunta** = samassa maassa asuvat ihmiset ja heidän lakinsa, sääntönsä jne.

**väestö** = ihmiset, jotka asuvat samassa paikassa

**teollistua (1)** = muuttua teolliseksi; yhteiskunnassa muutos maataloudesta tehdastyöhön

**fennofiili** =Suomen ja suomalaisuuden tutkija, kannattaja

**toki** = tietysti, totta kai

**herätä (4) ajatus** = syntyä ajatus, tulla idea jostakin

**varsinaisesti** = oikeastaan, todella

**aate** = ajatus, idea, käsitys

**oppineessa piirissä** = kouluttautuneiden, sivistyneiden ihmisten joukossa

**saada (2) suosiota** = tulla suosituksi

**vähitellen** = pikkuhiljaa, vähän kerrallaan, hitaasti

**hallitseva tapa** = suosituin näkemys tai katsomus (tapa, joka hallitsee)

**tarkastella (3)** = katsoa, tutkia, analysoida

**määrittää henkilö kuuluvaksi** = luokitella, klassifioida mihin ihminen kuuluu

**omaksua (1)** = ottaa käyttöön, sisäistää, oppia

**laajasti** = joka puolella; paljon, runsaasti

**ilmiö** = tapahtuma, asia, kokemus

**pelkästään** = vain, ainoastaan

**tietoisesti** = niin että tietää, mitä tekee; tarkoituksella, harkiten

**puolestapuhujat** = kannattajat, tukijat

**olla voimakkaimmillaan** = olla niin voimakas kuin mahdollista, olla hallitsevana

**sävelletty = säveltää (1):** luoda uutta musiikkia

**kansallislaulu** = maan erityinen oma laulu, Suomessa Maamme-laulu. Soitetaan juhlatilaisuuksissa.

**kansallispukujen määritteleminen** = sen päättäminen, millainen kansallispuku on milläkin alueella Suomessa

**kansallispuku**: juhlapuku, jossa on käytetty vanhoja suomalaisia juhlavaatteita mallina. Ks. <https://www.kansallispuvut.fi/>

**ylistää (1)** = sanoa paljon positiivisia asioita; kehua, arvostaa, pitää hienona

**maakunta** = melko iso hallinnollinen alue Suomessa, esim. Uusimaa, Häme, Pohjois-Karjala

**hanke** = projekti, suunnitelma

**korostaa (1)** = pitää tärkeänä, tehdä merkittäväksi, painottaa

**ottaa (1) vastaan** = hyväksyä, toivottaa tervetulleeksi

**innostuneesti** = hyvin, mielellään

**mytologia** = vanhat uskomukset ja tarinat, erityisesti jumalista kertovat

**aatteellinen** = ideologinen, periaatteellinen, **aate** = ideologia, vahva näkemys, ajatus jostakin

**kokoaja** = ihminen, joka kokoaa eli kerää yhteen jotakin

**erityisellä tavalla** = erityisesti, “spesiaalisti”

**rakentaa (1) ajatusta** = muokata ideaa, tehdä uutta näkemystä

**muinainen** = ikivanha, kauan sitten tapahtunut

**muotoutuminen** = rakentuminen

**kehittyä (1)** = muuttua (paremmaksi)

**olla erottumaton osa toisiaan** = olla niin tiiviisti yhdessä, että asioita ei voi erottaa toisistaan

**osittain** = jossakin määrin, ei kokonaan

**edelleenkin** = yhä, jatkuvasti

**teosten luoma mielikuva** = tässä: näkemys tai ajatus, jonka ihmiset ovat saaneet kirjasta (mielikuva, jonka teokset ovat luoneet)

**luoda (2):** tehdä jotakin uutta, esim. kirjailija kirjoittaa kirjan, taiteilija maalaa taulun jne.

**mielikuva** = ajatus, näkemys, idea

**olla tyypillistä** = tavallista, olla ominaista, luonteenomaista

**Elias Lönnrotin kokoama Kalevala** = Kalevala (Suomen kansalliseepos), jonka Elias Lönnrot kokosi – eli keräsi runot ja teki niistä yhtenäisen kirjan

**puolestaan** = toisaalta, omalta osaltaan

**urheus** = rohkeus, pelottomuus

**pääteos** = merkittävän teos, tässä: Runebergin tuotannon tärkein ja vaikuttavin kirja

**keskeisin** = tärkein, merkittävin

**pakollinen luettava** = kirja, joka on pakko lukea (tässä: kun opiskelee koulussa)

**lyriikka** = runous; myös: musiikissa sanoitukset

**naamioida (2)** = peittää, piilottaa

**G+ ansiosta** = jonkin vuoksi, takia

**julkkis** = julkisuuden henkilö, kuuluisa ihminen, jonka kaikki tuntevat

**siteerata (4)** = lainata, lausua ääneen sanoja, jotka joku toinen on kirjoittanut

**tarkasti** = tässä: paljon, usein; kaiken huomaten

**aikalaiskuvaus** = tekstin kirjoittaja kuvaa oman aikakautensa tapahtumia

**muovata (4)** = muokata, rakentaa, muuttaa

**arvokkuus** = hienous, tärkeys, kunnioitettavuus

**G + parissa** = joukossa, seurassa

**talonpoika** = maanviljelijä, farmari

**viljellä (3)** = kasvattaa kasveja, esim. viljellä perunaa

**tulva** = vesi nousee maalle esim. joesta

**oras =** uusi vilja, joka on alkanut kasvaa

**sato** = esim. perunanviljelyn sato = kuinka paljon perunaa saadaan syksyllä kerättyä pellolta

**epätoivoinen** = todella surullinen, toivoton

**kerjäläinen** = ihminen, jolla ei ole rahaa. **kerjätä (4):** pyytää rahaa, ruokaa tms. muilta ihmisiltä

**ryhtyä (1) mieron tielle** = alkaa kerjäläiseksi

**tarttua (1)** = ottaa kiinni

**tukka** = hiukset

**poloinen** = parka, raukka

**sauva** = pitkä keppi, joka on kävelijällä apuna

**hylätä (4)** = unohtaa, jättää

**Herra** = Jumala

**kolkko** = synkkä, kylmä, vaikea

**miero** = olla poissa kotoa, maailmalla

**pysyä (1) rauhallisena** = ei panikoida, ei hätäillä

**toivoa (1) parasta** = odottaa, että kaikki menee hyvin

**rohkaista** **(3)** = antaa rohkeutta, kannustaa

**kokea (1)** = tässä: koetella, vaatia, laittaa kokemaan jotain ikävää

**puoli petäjätä** = puolet männyn kuorta (ja puolet normaaleja jauhoja)

**laittaa (1)** = tässä: tehdä, kaivaa

**oja** = ihmisen tekemä ura, jota pitkin vesi valuu pois pellolta

**tulo** = sato, se mitä tulee pellosta

**taivas** = Jumalan asuinpaikka

**selviytyä (1)** = tässä: pysyä hengissä, ei kuolla nälkään

**pettuleipä** = leipä, joka on tehty osin männyn kuoresta eli petusta

**nälkävuodet** = kun ihmisillä ei ollut tarpeeksi ruokaa. Suomessa on viimeksi ollut pahoja nälänhätiä 1800-luvulla.

**siemenvilja** = jyvät, jotka istutetaan maahan uutta satoa varten

**vahingoittaa (1)** = tehdä vahinkoa, vaurioittaa, tuhota

**vaipua (1)** = pudota, vajota, upota

**kaksin verroin** = tuplamäärä, kaksi kertaa enemmän

**lanta** = eläinten uloste. Käytetään maan lannoittamiseen eli siihen, että viljelysmaa saa lannasta ravinteita ja kasvit kasvavat paremmin.

**saadakseen** = jotta voi saada

**ajatellessaan** = kun hän ajattelee

**parempien aikojen alkaneen** = että paremmat ajat olivat alkaneet

**muistuttaa (1)** = kertoa, sanoa

**solidaarinen + P + kohtaan** = auttavainen; joka ottaa toiset huomioon

**vähemmän onnekas** = joku, joka ei ole menestynyt yhtä hyvin, jolla ei ole ollut niin paljon onnea

**halla** = kylmä ilma, pakkanen, joka tappaa viljelyskasvit pellolla

**sitä** = häntä

**kuri =** sääntöjen mukaan toimiminen; itsekontrolli

**kaataa (1)** = tässä: saada tekemään asioita eri tavoin

**hätä** = paha tai vaarallinen tilanne, onnettomuus, kurjuus

**vilu** = kylmyys

**touko** = keväällä kasvava vilja pelloilla, uuden sadon alku

**edustaa (1)** = olla esimerkkinä

**perisuomalainen** = tyypillisesti suomalainen, stereotyyppinen suomalainen

**katsoa (1) + KSI=** pitää jonkinlaisena, havaita jonkinlaiseksi

**hyve** = hyvä piirre, ominaisuus

**vähään tyytyväinen** = ei vaadi paljon, ei odota paljon elämältä

**sisukas** = ei anna periksi, jaksaa yrittää uudestaan ja uudestaan

**olla valmis antamaan periksi** = lopettaa yrittäminen, haluta luovuttaa

**luopua (1) toivosta** = lopettaa toimiminen, luovuttaa, lakata uskomasta parempiin aikoihin

**-han/hän (vaimollahan)** = kuten voimme huomata, nähdä…

**rinta rinnan** = yhdessä, rinnakkain

**nimenomaan** = erityisesti, varsinkin

**isällisesti** = niin kuin isä tekisi. Tässä: vähän alentuvasti.

**ohjata (4)** = neuvoa, opastaa, näyttää suunta

**kieltämättä** = selvästi, todella, epäilemättä

**jäädä (2) varjoon** = jäädä jonkun toisen ihmisen varjoon: toinen ihminen huomataan enemmän kuin se, joka on varjossa

**kiinnittää (1) huomiota** = huomata, todeta

**naisasianainen** = naisten oikeuksien puolestapuhuja, suffragetti, feministi

**nostaa (1)** = tässä: mainita erityisesti, pitää tärkeänä

**painaa (1)** = tässä: julkaista kirja, tehdä kirjapainolla kirjasta kappaleita

**käytännössä** = todellisuudessa, oikeasti

**joka ikinen** = kaikki

**eipä ihme** = ei ole yllättävää, on normaalia

**kannesta kanteen =** kokonaan, alusta loppuun, etukannesta takakanteen

**oma sukupolveni** = samaan aikaan syntyneet ihmiset

**kylläkin** = puolestaan

**satusetä =** kuuluisa satujen kirjoittaja

**muokata (4)** = muovata, rakentaa

**maailmankuva** = miten maailmaa katsotaan, millaisia ajatuksia ja aatteita on elämästä

**ihanteellinen** = idealistinen, esikuvallinen

**nöyrä** = ei ylpeä, tottelevainen, auktoriteetteihin uskova

**oikeamielinen** = rehellinen, moraalinen ihminen, joka tekee oikein eikä valehtele

**oppimaton** = sivistymätön; ihminen, joka ei ole käynyt kouluja

**ylevä** = juhlallinen, hieno

**ihanne** = ideaali mielikuva jostakin asiasta, tavoite; ajatus siitä, miten pitäisi toimia hyvin

**uskollinen** = lojaali, väsymätön

**taistelu** = tehdä kaiken, minkä voi jonkin asian puolesta; kamppailu, ponnistelu

**yhteisö** = joukko ihmisiä, jotka esim. elävät ja/tai työskentelevät yhdessä (työyhteisö, kaupunkiyhteisö jne.)

**yksilön yläpuolella** = ei vain yksittäistä ihmistä koskeva, vaan koko yhteisöä, yhteiskuntaa tai valtiota koskeva

**moraalia korostava ajattelu =** ajattelu, jossa painotetaan sitä, mikä on oikein

**moraali** = ajatus siitä, mikä on oikein ja väärin

**korostaa (1)** = painottaa, pitää tärkeänä

**velvollisuudentunto** = tunne velvollisuudesta,ajatus siitä miten pitää toimia

**velvollisuus** = mitä ihmisen täytyy tehdä esim. yhteiskunnan tai asemansa vuoksi

**puolustaa (1)** = suojata, turvata, torjua pahaa

**rehellisyys** = totuudenmukaisuus, luotettavuus, valehtelemattomuus

**luottamus** = usko, luottaminen

**edistää (1)** = viedä eteenpäin, parantaa

**mainita (5)** = sanoa, kertoa lyhyesti

**määritellä (3)** = tehdä tarkka kuvaus, listata tärkeimmät ominaisuudet

**teesi** = periaate, väite

**ilmaista (3)** = osoittaa, näyttää, esittää

**kansakunnan henkinen kehitys** = miten tietyn maan ihmiset muuttuvat (paremmiksi)

**tietoisuus** = tieto, ajatus jostakin

**ylläpitää (1)** = pitää toiminnassa, aktiivisena

**ajaa (1) suomen kielen aseman parantamista** = pitää hyvin tärkeänä sitä, että suomen kielen asema paranee ja tehdä aktiivisesti töitä sen eteen

**kaikin tavoin** = jokaisella mahdollisella tavalla

**asetelma** = tilanne, sen hetkinen olotila

**ainutlaatuinen** = spesiaali, erityinen, uniikki

©2024 Helsingin yliopisto

Kirjallisuuspodcast edistyneille suomen oppijoille, syyskuu 2024, jonka tuottaja on Helsingin yliopisto, tekijät ovat Sari Päivärinne ja Saija Pyhäniemi sekä tunnusmusiikin säveltäjä on Lauri Piiparinen, on lisensoitu [Creative Commons Nimeä-EiMuutoksia 4.0 Kansainvälinen -lisenssillä](http://creativecommons.org/licenses/by/4.0/). Materiaali on saatavilla osoitteessa kielibuusti.fi.